Նշանակման պահից ի վեր Արսեն Թորոսյանը խոսում է առողջապահական մաֆիայի մասին: Տպավորություն էր ստեղծվել, որ նախարարը իրոք պատրաստվում է ջարդել այդ մաֆիայի «ողնաշարը», սական Թորոսյանը անչափ գթասիրտ գտնվեց այդ պայքարում: Ստացվում է՝ ողջ համակարգում միայն Գրիգոր Լուսավորիչ ԲԿ-ն էր կոռուպցիայի որջ, իսկ մնացած ԲԿ-ներում՝ Սերժ Սարգսյանի ասած՝ «թղթերով ամեն ինչ նորմալ է»: Ի դեպ, դա շատ հնարավոր է հաշվի առնելով, թե ում են պատկանում մնացած ԲԿ-ները: Նախարարի ձեռքերը ոչ մի կերպ չեն հասնում Արա Բաբլոյանի, Սամվել Ալեքսանյանին, Արկադի Համբարձումյանի և այլ նախկին բարձրաստիճան պաշտոնյաների, օլիգարխների ԲԿ-ներին: Նշված անձանց գրեթե բոլոր բիզնեսներում «թղթերով ամեն ինչ նորմալ է», սակայն մի փոքր ավելի խորքային վերլուծությունը կարող է վեր հանել աստղաբաշխական թվերի հասնող խախտումներ, հաշվի առնելով նաև ոլորտի եկամտաբերությունը: Նույն Թորոսյանն էր ի դեպ, որ հայտարարում էր թե «վիշապը պետք է գլխատվի»: Սակայն այս պահին տպավորություն է, որ պայքարում վիշապը շատ ավելի ուժեղ է գտնվել: